अश्वमेध सहस्राणि वाजपेय शतानि च।
लक्षप्रदक्षिणा भूमेः कुम्भस्नानेन तत् फलम्।।

आस्था, विश्वास, सौहार्द और संस्कृतियों के मिलन का महापर्व “महाकुम्भ” के शुभारंभ पर समस्त देशवासियों और विश्व समुदाय को हार्दिक शुभकामनाएं। कुम्भ मेला भारत की सांस्कृतिक-आध्यात्मिक चेतना का पुण्य प्रतीक है, जो ज्ञान, चेतना और परस्पर मंथन का अद्वितीय आयाम प्रस्तुत करता है। 

आदि काल से ही यह मेला बिना किसी आमंत्रण के करोड़ों श्रद्धालुओं को अपनी ओर खींचता आया है। समय के प्रवाह के साथ इसका इतिहास स्वयं ही बनता चला गया। धार्मिक परंपराएं हमेशा आस्था और विश्वास के आधार पर स्थापित होती हैं, और कुम्भ पर्व इसका उत्कृष्ट उदाहरण है, जो हमारी धार्मिक-दार्शनिक सभ्यता का द्योतक है।

कुम्भ पर्व विविधता में एकता और सामूहिकता का महापर्व है, जो त्रिवेणी संगम के माध्यम से जीव को परिपूर्ण और पवित्र बनाता है। “महाकुम्भ” के इस अवसर पर गंगा, यमुना और सरस्वती की त्रिवेणी का पवित्र जल श्रद्धालुओं के लिए पुण्य प्रदायक सिद्ध हो, यही मेरी कामना है।

144 वर्षों बाद बनने जा रहे दुर्लभ ग्रह संयोग से यह महाकुम्भ और भी विशेष हो गया है। मैं समस्त देवों और महादेव से प्रार्थना करता हूँ कि महाकुम्भ-2025 सफलतापूर्वक सम्पन्न हो। इस ऐतिहासिक आयोजन के लिए भारत सरकार और उत्तर प्रदेश सरकार को मेरी अनेक शुभकामनाएं। 

#MahaKumbhMela2025
#एकता_का_महाकुम्भ 
#MahaKumbh2025 
#महाकुंभ_2025_प्रयागराज